Koyrikort úr EU-londum, Norra og Íslandi Persónar sum taka bústað her á landi, og sum hava eitt gyldugt koyrikort tikið í einum ES-landi, Norra, Íslandi ella einum landi, ið eftir avtalu við ES hevur sett í gildi reglurnar í direktivi ráðsins 2006/126/EF, kunnu fáa koyrikort sítt umbýtt til eitt samsvarandi føroyskt koyrikort, uttan at koma til eftiransandi koyriroynd. Umsøkjarin skal lata fylgjandi skjøl inn til Akstovuna: Útlendska koyrikortið. Neyðugt samleikaprógv. Umsókn um koyrikort Gjalda kr: 250. Læknaváttan kann verða kravd í ávísum førum Treytirnar eru altíð, at útlendska koyrikortið er galdandi. Koyrikort úr londum, sum ikki eru í EU, úr Norra ella Íslandi Persónar úr øðrum londum, sum ikki eru nevnd omanfyri, skulu til eina eftiransandi koyriroynd (ástøðis og verkliga roynd) á Akstovuni áðrenn koyrikortið kann verða umbýtt. Neyðugt samleikaprógv. Læknaváttan. (ikki eldri enn 3 mánaðir) Gjald fyri ástøðis og verkliga roynd kr. 550,-